ZAPISNIK

SA XV SJEDNICE SKUPŠTINE OPŠTINE TUZI

ODRŽANE 29. DECEMBRA 2020.GODINE

Sjednicu otvorio predsjednik Skupštine koja je sa radom započela u 11.00 časova.

Sekretar Skupštine izvršio prozivku prisutnih odbornika.

Odsutni odbornici/e su : Fatmir Bećiraj i Abedin Adžović.

Pored odbornika sjednici Skupštine prisustvovali su: Nik Gjeloshaj predsjednik opštine, Ivan Ivanaj potpredsjednik opštine,Haris Ramović potpredsjednik opštine ,Marina Ujkaj sekretarka Sekretarijata za lokalnu samoupravu,Ismeta Gjoka VD sekretarka za poljoprivredu i ruralni razvoj,Ljeka Ivezaj VD sekretara za planiranje i uredjenje prostora i komunalne poslove,Emin Haxhi sekretar za finansije i ekonomski razvoj ,Elvisa Redžematović,VD direktorke Direkcije za izgradnju imovinu i zastupanje,Driton Gjokaj VD direktora Uprave lokalnih javnih pihoda,Nikolla Camaj izvršni direktor Društva sa ograničenom odgovornošću “Komunalno/Komunale” Tuzi ,Vasel Sinishtaj VD glavnog administratora.

Predsjednik Skupštine je konstatovao da postoji kvorum i da Skupština, shodno Poslovniku, može da radi i punovažno odlučuje.

Na početku sjednice predsjednik Skupštine je konstatovao ostavku sekretara opštinske izborne komisije Tuzi g-dina Huseina Đokovića.

Nakon konstatacije pomenute ostavke usvojen je Zapisnik sa XIV sjednice Skupštine opštine većinom glasova prisutnih odbornika.

Predsjednik Skupštine je upoznao prisutne da je stigao predlog dopunu dnevnog reda sjednice I dao riječ predsjedniku opštine Nik Gjeloshaju.

Predsjednik opštine Nik Gjeloshaj je predložio da se u dnevni red sjednice uvrste sljedeće tri tačke:

1.Predlog Odluke o izmjenama Odluke o mjerama za ublažavanje finansijskih posledica nastalih usled pandemije COVID-19 u opštini Tuzi,

2.Predlog Odluke o zaradama lokalnih službenika i namještenika u opštini Tuzi,

3.Predlog Odluke o zaradama lokalnih funkcionera opštine Tuzi.

Nakon obrazloženja predlagača predloga odluka predsjednik skupštine je dao na glasanje pojedinačno svaki predlog odluke.

Glasovima većine prisutnih odbornika prihavaćen je predlog predsjednika opštine da navedene tačke postanu sastavni dio dnevnog reda sjednice.

Skupština je glasovima svih prisutnih odbornika usvojila sljedeći dnevni red:

DNEVNI RED

1.Predlog Odluke o Budžetu Opštine Tuzi za 2021.godinu;

**2.** Predlog Odluke o potvrdi odluke o uslovima,načinu i dinamici raspodjele sredstava Budžeta opštine Tuzi za 2020.godinu namijenjenih za poljoprivredu;

**3.** Predlog Odluke o davanju saglasnosti za pristupanje Sporazumu gradonačelnika za klimu i energiju;

**4.** Predlog Odluke o davanju saglasnosti na Godišnji program obavljanja komunalnih djelatnosti DOO „Komunalno/Komunale“ za 2021.godinu;

**5.** Predlog Odluke o naknadi za komunalno opremanje gradjevinskog zemljišta;

**6.** Predlog Odluke o naknadi za urbanu sanaciju;

**7.** Predlog Programa uredjenja prostora za 2021.godinu;

**8.** Predlog Odluke o postavljenju ,odnosno gradjenju i uklanjanju pomoćnih objekata;

**9.** Predlog Odluke o usvajanju Lokalnog akcionog plana za zaštitu lica sa invaliditetom od diskriminacije I promociju jednakosti za period od 2021-2023. ;

**10.** Predlog Odluke o usvajanju Strategije sa akcionim planom za zapošljavanje Opštine Tuzi za period 2021-2025;

11. Predlog Odluke o osnivanju Etičke komisije za lokalne službenike i namještenike opštine Tuzi;

12. Predlog Odluke o osnivanju Etičke komisije za izabrane predstavnike I funkcionere u lokalnoj samoupravi;

13. Predlog Odluke o obrazovanju Savjeta za mlade opštine Tuzi;

14. Predlog Programa rada Skupštine opštine Tuzi za 2021.godinu.;

15. Predlog Odluke o izmjenama Odluke o mjerama za ublažavanje finansijskih posledica nastalih usled pandemije COVID-19 u opštini Tuzi;

16.Predlog Odluke o zaradama lokalnih službenika i namještenika u opštini Tuzi;

17.Predlog Odluke o zaradama lokalnih funkcionera opštine Tuzi.

**1.PRVA TAČKA –Predlog Odluke o Budžetu Opštine Tuzi za 2021.godinu;**

Uvodne napomene i obrazloženje u vezi sa prvom tačkom dnevnog reda dao je predstavnik predlagača Emin Haxhi sekretar za finansije i ekonomski razvoj.

Nakon predstavnika predlagača predsjednik Odbora za finansije ,privredu i ekonomski razvoj Enis Gjokaj izložio je Izvještaj ovog odbora.

U raspravi po prvoj tački dnevnog reda učestvovali sljedeći odbornici:

Elvir Kajošević,Samir Adžović,Vasel Berishaj,Gjergj Camaj,Smail Čunmuljaj,Agron Dushaj,Mevludin Dizdarević,Mark Ljucdjonaj,Simon Ivezaj,Halil Duković,Senad Gilaj,Sanda Abdić,Štjefan Camaj,Adnan Pepić,Enis Gjokaj,Naser Krkanović.

U učešću u raspravi pored gore navedenih odbornika učestvovao i predsjednik opštine Nik Gjeloshaj.

Na predlog navedene odluke uložena su četiri amandmana od strane odbornika Halila Dukovića, i to:

Amandman 1.-Da se iz dijela zarade zaposlenih sredstva umanje za 300.000 eura.

Da bi se 300.000 eura opredijelilo za eksproprijaciju zemljišta na putnom pravcu izgradnje bulevara Podgorica-Tuzi kao i za eksproprijaciju zemljišta za izgradnju dvorane.

Obrazloženje: Dva kapitalna projekta su bulevar Tuzi-Podgorica i drugi po važnosti sportka dvorana.Realizacija 4.faze bulevara i sportske dvorane zahtijeva i eksproprijaciju zemljišta.

Amandman 2.-U dijelu kapitalni investicija dodati:

Sredstva od 1.000.000 eura (million),te iste opredijeliti za izgradnju sportske dvorane u Tuzima.

Obrazloženje:Smatram da jedini infrastrukturni projekat koji još čeka na realizaciju jeste izgradnja sportske dvorane.Time bi se stvorili bolji uslovi za sve koji žele da se bave sportom a u isto vrijeme jeste I promocija zdravih stilova života.

Amandman 3.- U dijelu za raspodjelu sredstava za finansiranje NVO,umjesto planiranih 15.000 eura zamijeni sa 45.000 eura.

Obrazloženje: Ne izvršavanje obaveze raspodjele sredstava za NVO za 2019. i 2020.godinu,kao nešto što je izrazito negativno za rad opštinskih organa smatram da ta sredstva koja nijesu raspodijeljena za dvije godine treba dodati sredstvima namijenjenih za 2021.godinu.

Amandman 4.- U dijelu kapitanih investicija dodati:

Da se 1.000.000 eura(million) opredijeli za izgradnju mosta na Cijevni u sklopu izgradnje bulevara Tuzi-Podgorica.

Obrazloženje: Jedan od najznačajnijih projekata naše opštine jeste izgradnja bulevara Tuzi-Podgorica.Treća i četvrta faza zahtijevaju izgradnju drugog mosta na Cijevni i izgradnju dionice od Cijevne do Tuzi.Smatram da je nastavak izgradnje bulevara od krucijalnog značaja i važniji od bilo kojih drugih predloženih projekata.

**-Predsjednik Skupštine je dao na glasanje svaki amandman pojedinačno.**

**-Svi predloženi amandmani su odbijeni većinom glasova prisutnih odbornika.**

Na predlog navedene odluke uložena je i amandman od strane odbornice Sande Abdić, i to:

Amandman- U dijelu kapitalnih investicija dodati:

Da se 50.000 eura opredijeli za izgradnju trafostanice na Karabuškom polju.

Obrazloženje: Svjedoci smo da se poslednjih godina naselje Karabuško polje ubrzano širi i da se broj domaćinstava povećao. U naselju postoje dvije trafostanice koje su nekada zadovoljavale potrebe naselja.Medjutim u poslednje vrijeme se često dešava da trećina naselja nema struje,jer postojeće dvije trafostanice koje zadovoljavaju svega oko 400 domaćinstava u naselju (od postojećih 720 domaćinstava).Zbog toga je potrebno što prije riješiti taj problem izgradnjom još jedne trafostanice za koju je potrebno obezbijediti 50.000. eura.

**Predsjednik Skupštine je nakon glasanja konstatovao da se ovaj amandman odbija glasovima većine prisutnih odbornika.**

Nakon završenog glasanja o amndmanima prešlo se na glasanje o predlogu odluke.

**-Skupština je usvojila Odluku o Budžetu Opštine Tuzi za 2021.godinu;**

**(glasalo 25 odbornika/ca, 20 odbornika/ca je bilo *„za“,protiv nije bilo, uzdržanih 5 odbornika/ca).***

**2.DRUGA TAČKA *–* Predlog Odluke o potvrdi odluke o uslovima,načinu i dinamici raspodjele sredstava Budžeta opštine Tuzi za 2020.godinu namijenjenih za poljoprivredu;**

Uvodne napomene i pojašnjenja sa ovom tačkom dnevnog reda dao je predlagač predsjednik opštine Nik Gjeloshaj.

Nakon kraće pauze koju je tražio odbornički klub Bošnjačke stranke,sjednica je nastavljena.

U raspravi po ovoj tački dnevnog reda učestvovao odbornik Enis Gjokaj,dok je odbornik Simon Ivezaj rekao da će odbronički klub Demokratske partije socijalista podržati ovu tačku.

**-Skupština** je **usvojila Odluku o potvrdi odluke o uslovima,načinu i dinamici raspodjele sredstava Budžeta opštine Tuzi za 2020.godinu namijenjenih za poljoprivredu;**

**( glasalo 25 odbornika/ca, 25 odbornika/ca je bilo *„za“ ,protiv nije bilo, uzdržanih nije bilo*).**

**3.TREĆA TAČKA-** **Predlog Odluke** **o davanju saglasnosti za pristupanje Sporazumu gradonačelnika za klimu i energiju;**

Uvodne napomene i pojašnjenja sa ovom tačkom dnevnog reda dao je predlagač predsjednik opštine Nik Gjeloshaj.

Nije bilo zainteresovanih za učešće u raspravi po ovoj tački dnevnog reda.

- **Skupština je usvojila Odluku** **o davanju saglasnosti za pristupanje Sporazumu gradonačelnika za klimu i energiju;**

**(glasalo 25 odbornika/ca, 25 odbornika/ca je bilo *„za“, nije bilo protiv, nije bilo uzdržanih odbornika).***

***4.ČETVRTA TAČKA-* Predlog Odluke o davanju saglasnosti na Godišnji program obavljanja komunalnih djelatnosti DOO „Komunalno/Komunale“ za 2021.godinu;**

Uvodne napomene i pojašnjenja sa ovom tačkom dnevnog reda dao je izvršni direktor Nikolla Camaj.

U raspravi po ovoj tački dnevnog reda učestvovali sljedeći odbornici :

Simon Ivezaj,Enis Gjokaj,Naser Krkanović,Sanda Zejnilović,Mevludin Dizdarević.

Učešče u raspravi po ovoj tački dnevnog reda uzeo i predsjednik opštine Nik Gjeloshaj.

**-Skupština je usvojila Odluku o davanju saglasnosti na Godišnji program obavljanja komunalnih djelatnosti DOO „Komunalno/Komunale“ za 2021.godinu;**

**(glasalo 24 odbornika/ca, 19 odbornika/ca je bilo *„za“,nije bilo protiv,5 odbornika/ca uzdržanih).***

***5.PETA TAČKA-* Predlog Odluke o naknadi za komunalno opremanje gradjevinskog zemljišta;**

Uvodne napomene sa ovom tačkom kao i sa šestom,sedmom i osmom tačkom dnevnog reda kao i odgovore i pojašnjenja na pitanja učesnika u raspravi dao je Ljeka Ivezaj VD sekretara za planiranje i uredjenje prostora i komunalne poslove .

U raspravi po ovim tačkama dnevnog reda koje su objedinjene učestvovali odbornici Enis Gjokaj i Agron Dushaj.

Nakon završenog pretresa prešlo se na glasanje.

**-Skupština** je **usvojila Odluku o naknadi za komunalno opremanje gradjevinskog zemljišta ;**

**( glasalo 24 odbornika/ca, 20 odbornika/ca je bilo *„za“ ,protiv nije bilo, 4 odbornika/ca uzdržano*).**

***6.ŠESTA TAČKA-* Predlog Odluke o naknadi za urbanu sanaciju;**

**-Skupština** je **usvojila Odluku o naknadi za komunalno opremanje gradjevinskog zemljišta ;**

**( glasalo 24 odbornika/ca, 20 odbornika/ca je bilo *„za“ ,protiv nije bilo, 4 odbornika/ca uzdržano*).**

***7.SEDMA TAČKA-* Predlog Programa uredjenja prostora za 2021.godinu ";**

**-Skupština je usvojila Program uredjenja prostora za 2021.godinu ;**

**( glasalo 24 odbornika/ca, 20 odbornika/ca je bilo *„za“ ,protiv nije bilo, 4 odbornika/ca uzdržano*).**

***8.OSMA TAČKA-* Predlog Odluke o postavljenju ,odnosno gradjenju i uklanjanju pomoćnih objekata ";**

**-Skupština je usvojila Odluku o postavljenju ,odnosno gradjenju i uklanjanju pomoćnih objekata;**

**( glasalo 24 odbornika/ca, 20 odbornika/ca je bilo *„za“ ,protiv nije bilo, 4 odbornika/ca uzdržano*).**

**9.DEVETA TAČKA-** **Predlog Odluke o usvajanju Lokalnog akcionog plana za zaštitu lica sa invaliditetom od diskriminacije i promociju jednakosti za period od 2021-2023 ;**

Uvodne napomene sa ovom tačkom kao i sa desetom,jedanaestom,dvanaestom i trinaestom tačkom dnevnog reda kao i odgovore i pojašnjenja na pitanja učesnika u raspravi dala je Marina Ujkaj sekretarka Sekretarijata za lokalnu samoupravu.

Kada su u pitanju navedene tačke dnevnog reda nije bilo zainteresovanih za učešće u raspravi.

**-Skupština je usvojila Odluku o usvajanju Lokalnog akcionog plana za zaštitu lica sa invaliditetom od diskriminacije i promociju jednakosti za period od 2021-2023;**

**(glasalo 22 odbornika/ca, 22 odbornika/ca je bilo *„za“,nije bilo protiv,nije bilo uzdržanih).***

**10.DESETA TAČKA- Predlog Odluke o usvajanju Strategije sa akcionim planom za zapošljavanje Opštine Tuzi za period 2021-2025";**

**Skupština je usvojila** **Odluku o usvajanju Strategije sa akcionim planom za zapošljavanje Opštine Tuzi za period 2021-2025 ;**

**(glasalo 25 odbornika/ca, 20 odbornika/ca je bilo *„za“,nije bilo protiv,5 odbornika/ca uzdržanih).***

**11.JEDANAESTA TAČKA-** **Predlog Odluke o osnivanju Etičke komisije za lokalne službenike i namještenike opštine Tuzi;**

**Skupština je usvojila** **Odluku o osnivanju Etičke komisije za lokalne službenike i namještenike opštine Tuzi ;**

**(glasalo 25 odbornika/ca, 25 odbornika/ca je bilo *„za“,nije bilo protiv,nije bilo uzdržanih).***

**12.DVANAESTA TAČKA- Predlog Odluke o osnivanju Etičke komisije za izabrane predstavnike I funkcionere u lokalnoj samoupravi**; **";**

**Skupština je usvojila** **Odluku o** **osnivanju Etičke komisije za izabrane predstavnike I funkcionere u lokalnoj samoupravi;;**

**(glasalo 20 odbornika/ca, 20 odbornika/ca je bilo *„za“,nije bilo protiv,nije bilo uzdržanih).***

**13.TRINAESTA TAČKA- Predlog** **Odluke o obrazovanju Savjeta za mlade opštine Tuzi ;**

**Skupština je usvojila** **Odluku o obrazovanju Savjeta za mlade opštine Tuzi;**

**(glasalo 25 odbornika/ca, 20 odbornika/ca je bilo *„za“,nije bilo protiv,5 odbornika/odbornica bilo uzdržanih).***

**14.ČETRNAESTA TAČKA-** **Predlog Programa rada Skupštine opštine Tuzi za 2021.godinu ;**

Uvodne napomene po ovoj tački dnevnog reda dao predsjednik Skupštine Fadil Kajoshaj.

Nije bilo zainteresovanih za učešće u raspravi po ovoj tački dnevnog reda.

**- Skupština je usvojila Program rada Skupštine opštine Tuzi za 2021.godinu;**

**(glasalo 20 odbornika/ca, 20 odbornika/ca je bilo *„za“,nije bilo protiv,nije bilo uzdržanih).***

**15.PETNAESTA TAČKA- Predlog** **Odluke o izmjenama Odluke o mjerama za ublažavanje finansijskih posledica nastalih usled pandemije COVID-19 u opštini Tuzi ;**

Uvodne napomene i obrazloženje u vezi sa ovom tačkom dnevnog reda kao i sa šesnaestom I sedamnaestom tačkom dnevnog reda dao je predstavnik predlagača Emin Haxhi sekretar za finansije i ekonomski razvoj.

Učešće u raspravi po ovim tačkama dnevnog reda uzeli odbornici Gjergj Camaj i Štjefan Camaj.

U raspravi učestvovao i predsjednik opštine Nik Gjeloshaj.

**- Skupština je usvojila** **Odluku o izmjenama Odluke o mjerama za ublažavanje finansijskih posledica nastalih usled pandemije COVID-19 u opštini Tuzi ;**

**(glasalo 25 odbornika/ca, 25 odbornika/ca je bilo *„za“,nije bilo protiv,nije bilo uzdržanih).***

**16.ŠESNAESTA TAČKA- Predlog** **Odluke o zaradama lokalnih službenika i namještenika u opštini Tuzi ;**

**- Skupština je usvojila** **Odluku o zaradama lokalnih službenika i namještenika u opštini Tuzi;**

**(glasalo 25 odbornika/ca, 20 odbornika/ca je bilo *„za“,nije bilo protiv,5 odbornika/ca bilo uzdržanih).***

**17.SEDAMNAESTA TAČKA- Predlog Odluke o zaradama lokalnih funkcionera opštine Tuzi**

**- Skupština je usvojila** **Odluku o zaradama lokalnih funkcionera opštine Tuzi ;**

**(glasalo 25 odbornika/ca, 20 odbornika/ca je bilo *„za“,nije bilo protiv,5 odbornika bilo uzdržanih).***

***Odbornička pitanja nijesu razmatrana.***

Pošto je završen rad po utvrđenom dnevnom redu, Predsjednik Skupštine je zaključio XV sjednicu Skupštine opštine Tuzi, dana 29.decembra 2020. godine.

Rad sjednice pratili su predstavnici sredstava javnog informisanja.

Sjednica Skupštine je tonski i video snimljena.

SKUPŠTINA OPŠTINE TUZI

SEKRETAR SKUPŠTINE PREDSJEDNIK SKUPŠTINE

Alibašić Nermin Fadil Kajoshaj